एक अन्य कथा के अनुसार दुर्वषा ऋषि ने देवलघाट नामक स्थान पर बीच ताप्ती नदी में स्थित एक चट्टान के नीचे से बने सुरंग द्वार से स्वर्ग को प्रस्थान किया था ! शास्त्रो में कहा गया है कि यदि भूलवश या अनजाने से भी किसी मृत देह की हड्डी ताप्ती के जल में प्रवाहित हो जाती है तो उस मृत आत्मा को मुक्ति मिल जाती है ! जिस प्रकार महाकाल के दर्शन करने से अकाल मौत नहीं होती ठीक उसी प्रकार किसी भी अकाल मौत के शिकार बनी देह की अस्थियां ताप्ती जल में प्रवाहित किये जाने से अकाल मौत का शिकार बनी आत्मा को भी प्रेत योनी से मुक्ति मिल जाती है ! ताप्ती नदी के बहते जल में बिना किसी विधि - विधान के भी यदि कोई व्यक्ति केवल अतृप्त आत्मा को आमंत्रित करके, अपने दोनो हाथो में जल लेकर उसकी शांती एवं तृप्ति का संकल्प लेकर यदि उसे समर्पित कर देता है तो मृत व्यक्ति की आत्मा को मुक्ति मिल जाती है ! सबसे चमत्कारिक तथ्य यह है कि ताप्ती के पावन जल में बारह माह किसी भी मृत व्यक्ति का तर्पण कार्य संपादित किया जा सकता है !